نەرمین عوسمان

نەرمین عوسمان حەسەن لە ساڵی ١٩٤٨ لە شاری کۆیە لە باشووری کوردستان لەدایکبووە، وەزیری ژینگەی عێراق بووە لە سەردەمی حکوومەتی نوری مالیکی، ھەمان ئەو پۆستەی لە حکوومەتی ئینتقالی عێراقدا ھەبووە. وەزیری کاروباری ژنان بووە لە حکوومەتی کاتی عێراق و وەزیری پەروەردەی ھەرێمی کوردستان بووە لە ساڵی ١٩٩٢.https://web.archive.org/web/20200526034550/http://www.frontpagemag.com/Articles/Printable.asp?ID=17290https://web.archive.org/web/20070927000638/http://newsfromrussia.com/world/2005/08/23/61578.html

خاوەنی بڕوانامەی بەکالۆریۆسە لە بیرکاری لە زانکۆی بەغدا لە ساڵی ١٩٧١. لە ساڵی ١٩٧٠ بەشداری سیاسەت دەکات و یەکەم ژن بووە لە ڕیزەکانی حیزبی زەحمەتکێشانی کوردستان.

ئەو لە مانگی ئابی ٢٠٠٥ لە ھەوڵێکی تیرۆرکردن ڕزگاری بوو کاتێک چەکدار ھێرشیان کردە سەر کاروانەکەی.

بنەماڵەکەی لەناو پێشمەرگە چالاک بوون کە دژی سەددام حوسێن شەڕیان کردووە. کە ھەردوو مامی و ئامۆزای لە سێدارە داوە. ھاوسەرەکەی (دارۆ شێخ نووری) بۆ ماوەی پێنج ساڵ زیندانی کراوە و ئەشکەنجەی دراوە.

ئەو و ھاوسەرەکەی لە ساڵی ١٩٨٤ کۆچیان کرد بۆ سوێد، لە ساڵی ١٩٩٢ گەڕاونەتەوە عێراق.

ھاوسەرەکەی ئەندامی مەکتەبی سیاسی نیشتمانیی بووە و لە ساڵی ٢٠٠٤ کۆچی دوایی کردووە، نەرمین ھەر لەو ساڵەدا کورسییەکی بۆ پێشکەش کراوە لە حکوومەتی نیشتمانی.https://web.archive.org/web/20070927185757/http://www.parade.com/articles/editions/2005/edition_07-03-2005/featured_0

 سەرچاوەکان 

پۆل:لەدایکبووانی ١٩٤٨
پۆل:سیاسەتمەدارانی سەدەی ٢١ەمی عێراق
پۆل:ژنە کوردەکانی باشووری کوردستان
پۆل:زیندووان